
Különbözünk, de miért?

     Az embereknek a nemi kategóriákba való besorolása nem annyira egyértelmű, mint ahogy azt gondolnánk, hiszen van genetikai nemünk aszerint, hogy XX vagy XY kromoszómapárral rendelkezünk; anatómiai nemünk aszerint, hogy milyen nemi szerveket és jeleket viselünk a testünk felépítésében; hormonális nemünk; vagy pszichológiai nemünk aszerint, hogy belülről férfinak vagy nőnek érezzük, tartjuk, tudjuk magunkat. Semmi sem garantálja, hogy ezek a különböző nemek minden emberben egybeesnek.
     A gének fontos szerepet játszanak a nemi differenciálódásban. Dolgozatunkban több génnek a hatását is feltérképeztük. Többek között az 1990-ben felfedezett SRY (ikertest meghatározó) gén, mely Y kromoszómán található, nagy mértékben befolyásolja a férfi illetve a női nem kialakulását.
    A nemi különbségek és az emberi viselkedés közötti kapcsolat mostanáig széles körben vita tárgya a pszichológiában és a társadalomban. A női és a férfi agy közötti eltérések nem csak szaporodással kapcsolatos viselkedésmódban észlelhetők.
    A férfiak és nők pszichológiailag különböznek és az ideggyógyászok olyan eltéréseket fednek fel az agy anatómiájában  melyek magyarázatot adhatnak a viselkedésbeli különbségekre. Például a prefrontális kéregnek egy Straight Gyrus-nek nevezett része, ami fontos szerepet játszik a szociális felismerésben és az emberi kapcsolatokon belüli döntésekben, aránylag nagyobb a nőknél, mint a férfiaknál.
    A biológiai tényezőket ismertetése után dolgozatunkban azt vizsgáltuk, hogy a középiskolás lányok és fiúk mennyire gondolkoznak nőiesen, illetve férfiasan. Felméréseinket Anne Moir és David Jessel 10 kérdéses pszihológiai tesztjének segítségével a Bolyai Farkas Elméleti Líceum IX-XII-es diákjainak körében végeztük, összesen 300 diákot teszteltünk. Az eredményeket felbontottuk évfolyamok, szakok és nemek szerint. Minden csoport esetén átlagot és standard deviációt számoltunk.
   Az egyértelmű és kevésbé egyértelmű nembeli biológiai különbségeknek is viselkedésbeli utóhatásai vannak. Felméréseinkből kiderült, hogy az idegrendszer fejlődése a nemi és magatartásbeli különbségeket egyaránt tükrözi. Megfigyeléseink szerint a gondolkodást külső, szociális tényezők is befolyásolják, mint az iskolai rendszer, az osztály típusa, a nemek aránya az osztályban és az évfolyam.
   Annak ellenére, hogy a legtöbb emberi lény a két domináns nemi kategóriába sorolható, úgy tűnik, mégis kulturális és biológiai hatások miatt nem húzható éles határ ezek közé.



